L 137/52
LV
Eiropas Savienības Oficiālais Vēstnesis
25.5.2023.
89.
Testēšanas un eksperimentēšanas infrastruktūras, ko līdzfinansē ar Savienības finansējumu vai ko līdzfinansē Savienības aģentūras, kopuzņēmumi vai citas Savienības struktūras, varētu saņemt publisko atbalstu līdz 100 % apmērā no attiecināmajām investīciju izmaksām, ar nosacījumu, ka projektam nepieciešamā kopējā publiskā finansējuma summa (t. i., valsts atbalsts un citi publiskā finansējuma avoti) ir pierādīta, pamatojoties uz ticamu finansējuma deficīta novērtējumu, ar ko nodrošina, ka publiskā finansējuma kopsumma nerada pārmērīgu kompensāciju (63).
90.
Ja izdevumi, kas var pretendēt uz pētniecības, izstrādes un inovācijas atbalstu, kopumā vai daļēji var arī potenciāli pretendēt uz citiem mērķiem paredzētu atbalstu, dublējošajai daļai tiks piemērots vislabvēlīgākais maksimālais apjoms jebkuros relevantajos noteikumos.
91.
Pētniecības, izstrādes un inovācijas atbalstu nedrīkst summēt ar de minimis atbalstu attiecībā uz vienām un tām pašām attiecināmajām izmaksām, ja tā rezultātā atbalsta intensitāte pārsniegtu šajās nostādnēs noteiktās atbalsta intensitātes.
3.2.3.2.
Pa pi ld u n os ac ī j u m i at t i ec īb ā u z i n di vi du āl u a tb al stu
92.
Attiecībā uz paziņojamu individuālu atbalstu samērīgumu nevar nodrošināt tikai ar to vien, ka ir nodrošināta atbilstība iepriekš definētajām maksimālajām atbalsta intensitātēm.
93.
Parasti, lai noteiktu, vai atbalsts ir samērīgs, Komisija pārbaudīs, ka atbalsta apjoms nepārsniedz minimumu, kas nepieciešams, lai atbalstāmais projekts būtu pietiekami rentabls, piemēram, lai varētu sasniegt IRR, kas atbilst nozarei vai uzņēmumam specifiskajam etalonrādītājam vai robežlikmei.
Šim nolūkam var izmantot parastās atdeves likmes, ko saņēmējs uzņēmums pieprasa citos pētniecības, izstrādes un inovācijas projektos, kapitāla izmaksas uzņēmumam kopumā vai atdevi, kas parasti vērojama attiecīgajā industrijā.
Visas relevantās paredzamās izmaksas un ieguvumi ir jāņem vērā par visu projekta darbības laiku, arī izmaksas un ieņēmumi, kas izriet no pētniecības, izstrādes un inovācijas darbību rezultātiem.
94.
Ja ir parādīts, piemēram, ar uzņēmuma iekšējo dokumentu palīdzību, ka atbalsta saņēmējam ir nepārprotama izvēle starp atbalstīta projekta īstenošanu vai alternatīva projekta īstenošanu bez atbalsta, atbalsts tiks uzskatīts par ierobežotu līdz vajadzīgajam minimumam tikai tad, ja tā summa nepārsniegs neto papildizmaksas saistībā ar attiecīgo darbību īstenošanu salīdzinājumā ar hipotētisko projektu, kas tiktu īstenots atbalsta neesības gadījumā.
Lai noteiktu neto papildizmaksas, Komisija salīdzinās paredzamās neto pašreizējās vērtības investīcijai atbalstāmajā projektā un hipotētiskajā projektā, ņemot vērā iespējamību, ka tiek īstenoti atšķirīgi darījumdarbības scenāriji (64).
95.
Ja atbalsts tiek piešķirts pētniecības un izstrādes projektiem vai pētniecības infrastruktūru būvniecībai vai modernizācijai, vai testēšanas un eksperimentēšanas infrastruktūru būvniecībai vai modernizācijai un Komisija, pamatojoties uz 93. vai 94. punktā noteikto metodiku, var konstatēt, ka atbalsts aprobežojas tikai un vienīgi ar vajadzīgo minimumu, var pieļaut augstākas maksimālās atbalsta intensitātes nekā tās, kas noteiktas II pielikumā, taču nedrīkst pārsniegt līmeņus, kas norādīti tālāk tabulā.
Mazs uzņēmums
Vidēja lieluma uzņēmums
Liels uzņēmums
Fundamentālie pētījumi
100 %
100 %
100 %
Lietišķie pētījumi
80 %
70 %
60 %
Atbalsts pētniecības un izstrādes projektiem
(63) Drošības labad var ieviest atgūšanas mehānismu.
(64) Gadījumā, kad atbalsts ļauj palielināt vienīgi projekta pabeigšanas tempu, salīdzinājumam vajadzētu galvenokārt atspoguļot atšķirīgos termiņus tādos aspektos kā naudas plūsmas un aizkavēta ienākšana tirgū.